**Ministru kabineta noteikumu projekta „Grozījumi Ministru kabineta 2014. gada 20. maija noteikumos Nr. 250 „Noteikumi par darbībām emisijas reģistrā”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Grozījumi Ministru kabineta 2014. gada 20. maija noteikumos Nr. 250 „Noteikumi par darbībām emisijas reģistrā”” (turpmāk – noteikumu projekts) izstrādāts pēc Vides aizsardzības un reģionālās attīstības ministrijas (turpmāk – VARAM) iniciatīvas, lai:  **1.**Uzlabotu nosacījumus attiecībā uz darbībām ar valstij piešķirtajām gada emisijas sadales vienībām, optimizējot Eiropas Komisijas 2013. gada 2. maija Regulas Nr. 389/2013, ar ko izveido Savienības reģistru saskaņā ar Eiropas Parlamenta un Padomes Direktīvu 2003/87/EK un Eiropas Parlamenta un Padomes Lēmumu Nr. 280/2004/EK un Lēmumu Nr. 406/2009/EK un atceļ Komisijas Regulu (ES) Nr. 920/2010 un Regulu (ES) Nr. 1193/2011 (turpmāk – regula Nr. 389/2013) 78. pantā minēto atbilstības kontu pilnvaroto pārstāvju pienākumus;  **2.**Latvijas normatīvajos aktos ietvertu nosacījumus, kurus paredz Eiropas Parlamenta un Padomes 2017. gada 13. decembra Regula Nr. 2017/2392, *ar ko groza Direktīvu 2003/87/EK, lai saglabātu pašreizējos darbības jomas ierobežojumus attiecībā uz aviācijas darbībām un sagatavotos globāla tirgus pasākuma īstenošanai no 2021. gada* (turpmāk – regula Nr. 2017/2392). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Pašreizējā situācija un problēmas, pastāvošais tiesiskais regulējums, tā būtība un nepilnības:  **1.**Regula Nr. 389/2013 jau nosaka visus tos nosacījumus, ko, kādā veidā un kādā procedūrā jāveic darbības ar gada emisijas sadales vienībām.  Šobrīd Ministru kabineta 2014. gada 20. maija noteikumos Nr. 250 „Noteikumi par darbībām emisijas reģistrā” (turpmāk – Noteikumi Nr. 250) ir noteikts, ka noteiktas darbības ar valstij piešķirtajām regulas Nr. 389/2013 3. panta 27. punktā minētajām gada emisijas sadales vienībām veic atbilstības kontu nacionālais administrators.  Savukārt ar likuma “Par piesārņojumu” 32.4 panta trešo daļu ir noteikts, ka nacionālais administrators ir valsts sabiedrība ar ierobežotu atbildību “Latvijas Vides, ģeoloģijas un meteoroloģijas centrs” (turpmāk – LVĢMC).  Lai LVĢMC varētu veikt jebkādas darbības ar gada emisijas sadales vienībām, t.sk., gada emisiju sadales vienību uzkrāšanas un aizņemšanās pārskaitījumus valsts atbilstības nodrošināšanai (lai nodrošinātu, ka konkrētā gada atbilstības kontā ir noteikts vienību apjoms), kas ir ieskaitītas valsts kontā un līdz ar to saskaņā ar regulas Nr. 389/2013 40. pantu ir valsts īpašumā (īpašumtiesības nosaka vienību atrašanās konkrētajā kontā – vienības ir konta turētāja īpašums), ir nepieciešams sagatavot VARAM rīkojumu, kas noteiktu, kādas darbības, kādā termiņā un kādā procedūrā LVĢMC jāveic.  Latvijas atbilstības kontu turētājs Emisijas reģistrā ir Latvijas valsts, bet atbilstības kontu pilnvarotie pārstāvji ir LVĢMC eksperts (emisijas reģistra nacionālais administrators) un VARAM eksperti, savukārt konta papildus pilnvarotais pārstāvis ir VARAM eksperts. Minētie kontu pilnvarotie pārstāvji un papildus pilnvarotie pārstāvji ir tie, kuri veic darbības ar gada emisiju sadales vienībām (Noteikumu Nr. 250 28. punkts, regulas Nr. 389/2013 23. pants).  Papildus VARAM izstrādāja un Ministru kabinets 2017. gada 23. maijā (protokols Nr. 27, 33.§) apstiprināja Informatīvo ziņojumu “Latvijas ilgtermiņa stratēģija rīcībai ar gada emisijas sadales vienībām laika posmam no 2013. gada līdz 2020. gadam”, kurā tika noteiktas konkrētas rīcības ar valstij piešķirtajām gada emisijas sadales vienībām.  Noteikumos Nr. 250 ir noteikts, ka konkrētām darbībām ar gada emisijas vienībām ir nepieciešams VARAM rīkojums, kas nevajadzīgi apgrūtina iespēju veikt darbības gadījumos, ja ir nepieciešams tikai veikt gada emisijas sadales vienību uzkrāšanas pārskaitījumu (konkrētā gada atbilstības konta atlikuma pārskaitījums uz nākamā gada atbilstības kontu, lai nepieļauto šo vienību automātisku anulēšanu), kā arī varētu apgrūtināt šādas darījumu veikšanas iespējas gadījumos, kad varētu būt nepieciešama ātra rīcība, piemēram, pietiekami īsā laikā veikt gada emisiju sadales vienību pārskaitīšanu citai ES dalībvalstij. Saskaņā ar regulu Nr. 389/2013 ES dalībvalstīm ir tikai 4 mēneši pēc tam, kad Eiropas Komisija ir pieņēmusi īstenošanas lēmumu un ir apstiprinājusi katras ES dalībvalsts konkrētā gada kontā nepieciešamo gada emisijas sadales vienību apjomu atbilstības nodrošināšanai, lai veiktu jebkādus darījumus ar vienībām, t.sk., lai pārskaitītu šīs vienības citai ES dalībvalstij. Šādu pārskaitījumu veikšanai arī ir nepieciešams Ministru kabineta lēmums. Ņemot vērā minēto četru mēnešu periodu, kura laikā ir nepieciešams gan saņemt Ministru kabineta lēmumu veikt kādus pārskaitījumus citām ES dalībvalstīm un nodrošināt šī pārskaitījuma izpildi (process ir diezgan sarežģīts, un var ilgt līdz pat nedēļai), nepieciešamība arī pieņemt VARAM rīkojumu šāda pārskaitījuma veikšanai varētu būtiski apdraudēt pārskaitījumu veikšanas savlaicīgumu (Noteikumos Nr. 250 VARAM rīkojums ir arī nepieciešams pat tad, ja ir Ministru kabineta lēmums par darbībām ar gada emisijas sadales vienībām).  Papildus jāmin, ka VARAM rīkojums ir arī nepieciešams, lai noteiktu VARAM ekspertu rīcību.  **2**. Šobrīd Noteikumos Nr. 250 ir noteikts, ka operators savu saistību izpildei (emisijas kvotu nodošanai) var izmantot tikai operatoriem piešķirtās bezmaksas emisijas kvotas, kas ir piešķirtas konkrētajam operatoram, vai ko tas ir iegādājies no citiem operatoriem vai ES ETS dalībniekiem. Savukārt gaisa kuģu operatori savu saistību izpildei var izmantot vai nu operatoriem piešķirtās bezmaksas emisijas kvotas vai gaisa kuģu operatoriem piešķirtās bezmaksas emisijas kvotas.  Regula Nr. 2017/2392 noteic, ka no 2021. gada 1. janvāra arī operatori savu saistību izpildei var izmantot gan operatoram, gan gaisa kuģu operatoram piešķirtās bezmaksas emisijas kvotas.  **3.** Noteikumu projekts izstrādāts ar mērķi:  **1)** atvieglot darbības ar gada emisijas sadales vienībām, nosakot, ka darbības ar gada emisijas sadales vienībām veic nevis nacionālais administrators (LVĢMC), bet atbilstības kontu turētāji LVĢMC vai VARAM, un dzēšot nosacījumu, ka konkrētas darbības ar gada emisijas sadales vienībām ir veicamas saskaņā ar VARAM rīkojumu (arī ja ir bijis Ministru kabineta lēmums);  **2)**noteikumos Nr. 250 iekļautos nosacījums pielāgotu Regulā Nr. 2017/2392 iekļautajiem nosacījumiem. |
| 3. | Projekta izstrādē iesaistītās institūcijas | VARAM, LVĢMC |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums ietekmē vai var ietekmēt:  VARAM un LVĢMC attiecībā uz atbilstības nodrošināšanu ikgadējam emisiju sadales apjomam;  ES ETS operatorus attiecībā uz iespējām saistību izpildei izmantot arī gaisa kuģu operatoriem piešķirtās emisijas kvotas. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskā regulējuma paredzamā ietekme uz administratīvo slogu:  Noteikumu projektam netiek paredzēta ietekme uz administratīvo slogu, jo sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības.  Noteikumu projekta tiesiskā regulējuma ietekme uz uzņēmējdarbības vidi:  nav.  Noteikumu projekta ietekme uz Nacionālā attīstības plāna rādītājiem, mikro vai makro līmenī:  nav. |
| 3. | Administratīvo izmaksu monetārs novērtējums | Šobrīd netiek paredzēta noteikumu projektā iekļauto nosacījumu ietekme uz administratīvajām izmaksām (naudas izteiksmē). |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| *Projekts šo jomu neskar* |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| *Projekts šo jomu neskar* |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Regula Nr. 2017/2392. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | **Regula Nr. 2012/2392** | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 1. panta 4. punktā izteiktais direktīvas Nr. 2003/87/EK 12. panta 3. punkts | Noteikumu projekta 2 un 9. punkts | Ieviests pilnībā | Netiek ieviests, paredzot stingrākas vai mazāk stingras prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | |
| Cita informācija | Nav | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu VARAM tīmekļvietnē. |
| 2. | Sabiedrības līdzdalība projekta izstrādē | Noteikumu projekts publicēts VARAM tīmekļvietnē 2017. gada 31. oktobrī. |
| 3. | Sabiedrības līdzdalības rezultāti | Sabiedrības pārstāvju viedokļi un komentāri pēc noteikumu projekta publicēšanas VARAM tīmekļvietnē netika saņemti. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VARAM, LVĢMC |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektā iekļautie nosacījumi var radīt ietekmi uz pārvaldes funkcijām, tomēr tas neietekmēs institucionālo sistēmu.  Noteikumu projektā iekļauto nosacījumu izpildei nav nepieciešams veidot jaunas institūcijas, likvidēt vai reorganizēt esošās institūcijas.  Noteikumu projektā iekļauto nosacījumu izpilde neatstās ietekmi uz cilvēkresursiem.  Noteikumu projekta izpildē iesaistītās institūcijas noteikumu projektā iekļautos pasākumu nodrošinās piešķirto valsts budžeta līdzekļu ietvaros. |
| 3. | Cita informācija | Nav |

Vides aizsardzības un reģionālās attīstības ministrs Kaspars Gerhards

Rimša 67026512

[Helena.Rimsa@varam.gov.lv](mailto:Helena.Rimsa@varam.gov.lv)